wannaphong/clean_thaiwikipedia huggingface dataset:
# ดวงนภา ศรีตะลา
ดวงนภา ศรีตะลา  เป็นนักกีฬาฟุตบอลหญิงทีมชาติไทยรายชื่อ 11 ตัวจริงแข้งสาวไทยฉะเวียดนามนัดชี้ชะตาแย่งตั๋วไปบอลโลกบอลหญิงเปิดโผ 26 แข้งซ้อมญี่ปุ่น - กรุงเทพธุรกิจ ออนไลน์ ผู้ซึ่งทำหน้าที่เป็นกัปตันทีมฮีโร่บอลหญิงบุกเยี่ยม SMMTV วางแผนเรียกเก็บตัว 15 มิ.ย.

 ประวัติ 
thumb|left|280px|จากซ้ายไปขวา: สุนิสา สร้างไธสง, กาญจนา สังข์เงิน และดวงนภา ศรีตะลา

ดวงนภา ศรีตะลา เป็นชาวจังหวัดกำแพงเพชร เธอเริ่มเล่นฟุตบอลตั้งแต่สมัยยังเด็ก และเข้าศึกษาระดับชั้นมัธยมศึกษาที่โรงเรียนปางศิลาทองศึกษา ซึ่งเป็นโรงเรียนที่มีชื่อเสียงด้านฟุตบอลหญิงของจังหวัด

ต่อมา ดวงนภาเข้าแข่งขันฟุตบอลในตำแหน่งกองหน้าให้แก่ทีมจังหวัดกำแพงเพชรในการแข่งขันกีฬาเยาวชนแห่งชาติ ครั้งที่ 20 โดยทีมของเธอได้รับรางวัลเหรียญทองแดง หลังจากนั้น เธอได้รับการคัดเลือกเข้าร่วมทีมฟุตบอลหญิงทีมชาติไทยรุ่นอายุไม่เกิน 19 ปี ที่ซึ่งเธอเธอมักได้รับเลือกเข้าร่วมทีมชาติไทยเรื่อยมาแทบทุกชุด

ในภายหลัง ดวงนภาได้เปลี่ยนไปทำหน้าที่ในตำแหน่งกองหลัง ซึ่งสามารถทำได้ดี และมีความชอบในตำแหน่งดังกล่าว จากนั้นไม่นาน เธอก็ได้ก้าวมาเป็นนักฟุตบอลกองหลังระดับแถวหน้าของประเทศ โดยทางผู้ฝึกสอนมักเลือกดวงนภาเป็นตัวเลือกแรก ๆ ของการแข่งขันในแต่ละเกม

วันที่ 16 กันยายน พ.ศ. 2556 ดวงนภาเข้าแข่งขันให้แก่ทีมชาติไทยในรายการเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศเมียนมาร์ โดยทีมของเธอเป็นฝ่ายแพ้ต่อฟุตบอลหญิงทีมชาติออสเตรเลียรุ่นอายุไม่เกิน 19 ปี ที่ 2 ประตูต่อ 3 น่องนิ่มไทยพ่ายสาวจิงโจ้หวิว 2-3 ศึกอาเซียน - กีฬา

เดือนธันวาคม พ.ศ. 2556 ดวงนภาได้เข้าแข่งขันฟุตบอลในซีเกมส์ 2013 ที่จัดขึ้น ณ เมืองมัณฑะเลย์ ประเทศเมียนมาร์ โดยได้พบกับฟุตบอลหญิงทีมชาติเวียดนามในรอบชิงชนะเลิศ

ดวงนภาเป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติเมียนมาร์ ในการแข่งขันฟุตบอลหญิงเอเชียนคัพ 2014 ที่จัดขึ้น ณ ประเทศเวียดนาม'สาวไทย'ปราบ'เมียนมาร์' 2-1 ลิ่วชิงตั๋วลุยบอลโลก - ข่าวไทยรัฐสาวไทยเฮ!เฉือนเมียนมาร์ 2-1 ลิ่วชิงตั๋วสุดท้ายบอลโลก - Goal.comแข้งหญิงชิงดำเวียดนาม-ตั๋วบอลโลกอัดฉีดพุ่ง 15 ล. : ข่าวสดออนไลน์ และเธอเป็นผู้ทำหน้าที่ร่วมกับทีมชาติไทย เมื่อครั้งที่พบกับฟุตบอลหญิงทีมชาติเวียดนาม ซึ่งเป็นทีมเจ้าภาพการแข่งขันรายการดังกล่าว โดยทีมของได้เธอเป็นฝ่ายชนะที่ 2 ประตูต่อ 1 ส่งผลให้ทีมชาติไทยได้รับสิทธิ์เข้าร่วมการแข่งขันฟุตบอลโลกหญิง 2015 ที่ประเทศแคนาดาได้เป็นครั้งแรกของประวัติศาสตร์กีฬา - ไทยไปบอลโลก! - แนวหน้า

 เกียรติประวัติ 
 ฟุตบอล 
ทีมเยาวชนจังหวัดกำแพงเพชร
 เหรียญทองแดง เหรียญทองแดง กีฬาเยาวชนแห่งชาติ ครั้งที่ 20 ที่จังหวัดสุโขทัย

ทีมชาติไทย
 เหรียญทอง เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์

 ฟุตซอล 
ทีมกรุงเทพมหานคร
 เหรียญเงิน เหรียญเงิน กีฬาฟุตซอลในกีฬาแห่งชาติครั้งที่ 41 ที่จังหวัดเชียงใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๓๒ ข หน้า ๒๙, ๙ มกราคม ๒๕๕๘
 อ้างอิง
# งานโย
งานโย  เป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2261/2262 ไทยสากลเทียบตามปฏิทินสุริยคติไทย โดยยึดวันปีใหม่คือ 1 มกราคม (จ.ศ. 1080) - พ.ศ. 2270 ไทยสากล โดยงานโยเป็นเมียวหวุ่นแห่งเชียงใหม่ท่านแรกที่เป็นสามัญชน

 ประวัติ 

 การกล่าวถึงโดยตำนานพื้นเมืองเชียงใหม่ 
งานโยถูกกล่าวถึงในตำนานพื้นเมืองเชียงใหม่ในนาม มังแรนะร่า  โดยระบุว่าแต่เดิมมังแรนะร่าเป็นผู้ครองเมืองเลงหรือเมืองแลง และขึ้นครองเมืองเชียงใหม่ในเดือนกรกฎาคม พ.ศ. 2250/2251 ไทยสากล (จ.ศ. 1069)

ในปี พ.ศ. 2269/2270 ไทยสากล (จ.ศ. 1088) เมืองน่านขาดเจ้าผู้ครองเมือง พระนาขวาและเหล่าขุนนางจึงร้องขอเจ้าเมืองพระองค์ใหม่จากเมืองเชียงใหม่ ผู้ปกครองเมืองเชียงใหม่และผู้ปกครองเมืองเชียงแสนกราบทูลต่อพระเจ้าตะนินกันเหว่ พระองค์จึงทรงแต่งตั้งให้พญาหลวงตื๋นจากเมืองเชียงใหม่ไปเป็นเจ้าเมืองน่านในเดือนมีนาคม

 การกล่าวถึงโดยหลักฐานอื่น 
งานโยอาจเป็นบุคคลเดียวกับมังแรหน่อรถาที่ถูกกล่าวถึงโดยราชวงศาพื้นเมืองเชียงใหม่ ต้นฉบับใบลานวัดเชียงมั่นว่า เป็นผู้ปกครองเมืองเชียงใหม่ระหว่างปี พ.ศ. 2263/2264 ไทยสากล (จ.ศ. 1082) - พ.ศ. 2270/2271 ไทยสากล (จ.ศ. 1089) อย่างไรก็ตาม พงศาวดารเชียงใหม่ ต้นฉบับใบลานวัดพระสิงห์เมืองเชียงรายระบุว่า มังแรหน่อรถาตายในปีเดียวกันกับเมียวหวุ่นพระองค์ก่อนหน้า ซึ่งหมายถึง มีนเยนอระทา

 การก่อกบฏของชาวเชียงใหม่ 

ในสมัยของงานโย ขุนนางพม่าได้เรียกเก็บภาษีอย่างหนักและกดขี่ราษฎร ปี พ.ศ. 2270 ไทยสากล เทพสิงห์ร่วมกับชาวบ้านชาวเมือง ประหารงานโยแล้วขึ้นครองเมืองเชียงใหม่ ชาวพม่าบางส่วนหลบหนีไปยังเมืองเชียงแสน และบางส่วนเข้าสวามิภักดิ์กับเจ้าองค์นก

 หมายเหตุ
# หม่อมเจ้าพระสมเด็จพระพุฒาจารย์ (ทัด)
หม่อมเจ้าพระสมเด็จพระพุฒาจารย์ พระนามเดิม หม่อมเจ้าทัด ราชสกุลเสนีวงศ์ (9 ตุลาคม พ.ศ. 2365 - 10 มิถุนายน พ.ศ. 2443) อดีตเจ้าคณะอรัญวาสี เจ้าคณะใหญ่คณะกลาง, อดีตเจ้าอาวาสวัดพระเชตุพนวิมลมังคลารามราชวรมหาวิหาร และอดีตเจ้าอาวาสวัดระฆังโฆสิตารามวรมหาวิหาร

 พระประวัติ 
หม่อมเจ้าพระสมเด็จพระพุฒาจารย์ มีพระนามเดิมว่าหม่อมเจ้าทัด ประสูติเมื่อวันพุธ แรม 9 ค่ำ เดือน 11 ปีมะเมีย ตรงกับวันที่ 9 ตุลาคม พ.ศ. 2365  เป็นพระโอรสในพระสัมพันธวงศ์เธอ กรมหลวงเสนีบริรักษ์ กับหม่อมบุญมา 

ในรัชสมัยพระบาทสมเด็จพระนั่งเกล้าเจ้าอยู่หัว หม่อมเจ้าทัดได้ผนวชเป็นสามเณรที่วัดพระศรีรัตนศาสดาราม แล้วไปเล่าเรียนกับสมเด็จพระพุฒาจารย์ (โต พฺรหฺมรํสี) ที่วัดระฆังโฆสิตารามวรมหาวิหาร จนอายุครบอุปสมบทในปี พ.ศ. 2385 จึงผนวชเป็นภิกษุที่วัดพระศรีรัตนศาสดาราม มีสมเด็จพระอริยวงษญาณ (ด่อน) เป็นพระอุปัชฌาย์ สมเด็จพระพุฒาจารย์ (โต พฺรหฺมรํสี)เป็นพระกรรมวาจาจารย์ ผนวชแล้วไปประทับที่วัดระฆังโฆสิตารามวรมหาวิหารตามเดิม 

พ.ศ. 2392 ได้สอบพระปริยัติธรรมซึ่งจัดที่วัดพระเชตุพนวิมลมังคลาราม ได้เป็นเปรียญธรรม 3 ประโยค ถึงปี พ.ศ. 2404 ได้สอบอีกที่วัดพระศรีรัตนศาสดาราม ได้เพิ่มอีก 4 ประโยค รวมเป็นเปรียญธรรม 7 ประโยค

พ.ศ. 2407 ได้รับแต่งตั้งเป็นพระราชาคณะที่ หม่อมเจ้าพุทธุปบาทปิลันทน์

ต่อมาในปี พ.ศ. 2415 ตรงกับสมัยรัชกาลที่ 5 จึงได้เป็นเจ้าอาวาสวัดระฆังฯ แทนสมเด็จพระพุฒาจารย์ (โต พรหมรังสี) ที่มรณภาพ 

พ.ศ. 2430 เป็นพระราชาคณะผู้ใหญ่ที่ หม่อมเจ้าพระพุทธุปบาทปิลันธน์พระธรรมเจดีย์ กระวีวงษนายก ตรีปิฎกบัณฑิตย มหาคณฤศร บวรสังฆาราม คามวาสีราชกิจจานุเบกษา, ตั้งตำแหน่งพระสงฆ, เล่ม 4, หน้า 325 ต่อมาย้ายไปครองวัดพระเชตุพนวิมลมังคลารามราชวรมหาวิหาร และว่าการคณะกลางราชกิจจานุเบกษา, ประกาศกรมพระธรรมการ, เล่ม 6, หน้า 215-6

พ.ศ. 2435 ได้เลื่อนสมณศักดิ์เป็นพระราชาคณะเจ้าคณะรองฝ่ายเหนือที่ หม่อมเจ้าพระพิมลธรรม์ มหันตคุณ วิบุลปรีชาญาณนายก ตรีปิฎกคุณาลังการภูษิต อุตรทิศคณฤศร บวรสังฆาราม คามวาสีราชกิจจานุเบกษา, คำประกาศตั้งตำแหน่งพระสงฆ์, เล่ม 9, หน้า 461-2 

พ.ศ. 2437 ได้รับสถาปนาเป็นสมเด็จพระราชาคณะเจ้าคณะอรัญวาสีและเจ้าคณะใหญ่คณะกลางที่ หม่อมเจ้าพระสมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตจาริก อรัญญิกมหาปรินายก ตรีปิฎกโกศล วิมลมัชฌิมคณฤศร บวรสังฆาราม คามวาสี อรัญญวาสีราชกิจจานุเบกษา, ประกาศตั้งตำแหน่งพระสงฆ์, เล่ม 11, หน้า 309

หม่อมเจ้าพระสมเด็จพระพุฒาจารย์สิ้นชีพิตักษัยด้วยพระโรคชรา เมื่อวันอาทิตย์ ขึ้น 13 ค่ำ เดือน 7 ปีชวด ตรงกับวันที่ 10 มิถุนายน พ.ศ. 2443 เวลาบ่าย 2 โมงเศษ สิริชันษา  ได้รับโกศไม้สิบสองประกอบศพราชกิจจานุเบกษา, ข่าวสิ้นชีพตักไษย หม่อมเจ้าพระสมเด็จพระพุฒาจาริย์, เล่ม 17, ตอน 12, 19 มิถุนายน 2443, หน้า 118 ได้รับพระราชทานเพลิงศพพร้อมกับสมเด็จพระวันรัต (แดง สีลวฑฺฒโน) เมื่อวันที่ 15 กุมภาพันธ์ พ.ศ. 2444ราชกิจจานุเบกษา, การศพหม่อมเจ้าพระสมเด็จพระพุฒาจารย์แลสมเด็จพระวันรัต, เล่ม 17, ตอน 48, 19 กุมภาพันธ์ 2443, หน้า 687

 พงศาวลี
# สมาน ฟูตระกูล
นายแพทย์สมาน ฟูตระกูล หรือมีชื่อเล่นว่า กบ เป็นนายแพทย์และข้าราชการที่มีผลงานที่ได้รับความสนใจในด้านสาธารณสุขและการพัฒนาสุขภาวะ เป็นผู้อำนวยการสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค และยังเป็นหนึ่งในผู้นำโครงการเครือข่ายพัฒนาศักยภาพผู้นำการสร้างสุขภาวะ

นายแพทย์สมานเป็นหนึ่งในผู้ผลักดันพ.ร.บ.ควบคุมเครื่องดื่มแอลกอฮอล์ พ.ศ. 2551 คนสำคัญ โดยได้รับรางวัลบุคคลต้นแบบในการจัดการปัญหาสุราในการประชุมวิชาการสุราระดับชาติ ครั้งที่ 6 จากศูนย์วิจัยปัญหาสุรา (ศวส.) โดยมี นายอภิสิทธิ์ เวชชาชีวะ นายกรัฐมนตรี เป็นผู้มอบรางวัล"นพ.สมาน ฟูตระกูล” มือปราบน้ำเมา (http://www4.thaihealth.or.th/node/20049) นอกจากนี้นายแพทย์สมานยังมีผลงานที่ได้รับความสนใจจากสื่อในการทำงานปราบสุราผิดกฎหมาย ไม่ว่าจะเป็นการดำเนินการเกี่ยวกับปฏิทินลีโอจนถูกผู้จำหน่วยเบียร์สิงห์ฟ้องร้องสิงห์ยื่นฟ้อง'นพ.สมาน'กรณีปัญหาปฏิทินลีโอ (http://www.bangkokbiznews.com/home/detail/business/business/20091223/92410/%E0%B8%AA%E0%B8%B4%E0%B8%87%E0%B8%AB%E0%B9%8C%E0%B8%A2%E0%B8%B7%E0%B9%88%E0%B8%99%E0%B8%9F%E0%B9%89%E0%B8%AD%E0%B8%87%E0%B8%99%E0%B8%9E.%E0%B8%AA%E0%B8%A1%E0%B8%B2%E0%B8%99%E0%B8%81%E0%B8%A3%E0%B8%93%E0%B8%B5%E0%B8%9B%E0%B8%B1%E0%B8%8D%E0%B8%AB%E0%B8%B2%E0%B8%9B%E0%B8%8F%E0%B8%B4%E0%B8%97%E0%B8%B4%E0%B8%99%E0%B8%A5%E0%B8%B5%E0%B9%82%E0%B8%AD.html)หรือจะเป็นการดำเนินการเกี่ยวกับคอนเสิร์ตที่มีการขายสุราภาค ปชช.ฟ้องคอนเสิร์ตคนหัวใจสิงห์ “ขายน้ำเมา”, ผู้จัดการออนไลน์ http://www.manager.co.th/QOL/ViewNews.aspx?NewsID=9560000038316 นายแพทย์สมานเคยกล่าวว่าเป้าหมายและความสุขในการทำงานของตนคือ “การที่เด็ก ๆ หลีกเลี่ยงสินค้าอันตรายตรงนี้ (จากสุรา) ได้”"นพ.สมาน ฟูตระกูล” มือปราบน้ำเมา (http://www4.thaihealth.or.th/node/20049) 

ในด้านการศึกษานั้น นายแพทย์สมานสำเร็จการศึกษาแพทยศาสตรบัณฑิตจากคณะแพทยศาสตร์ โรงพยาบาลรามาธิบดี มหาวิทยาลัยมหิดลสมาคมศิษย์เก่าแพทย์รามาธิบดี (http://www.ramaalumni.org/index.php?page=Alumni_class&pages=24&class=25) มีสถานะความเป็นผู้เชี่ยวชาญเฉพาะทางที่ได้รับอนุมัติจากแพทยสภาในสาขาเวชศาสตร์ป้องกัน แขนงระบาดวิทยาและสาขาเวชศาสตร์ครอบครัวแพทยสภา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๒๔๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๕๗, ๓ ธันวาคม ๒๕๕๗
# ฤทธิ์ ธีระโกเมน
ฤทธิ์ ธีระโกเมน เป็นนักธุรกิจ เจ้าของกิจการ และวิศวกรชาวไทย ฤทธิ์เป็นประธานกรรมการบริษัท เอ็มเค เรสโตรองต์ กรุ๊ป จำกัด (มหาชน) ซึ่งเป็นบริษัทที่ดำเนินธุรกิจร้านสุกี้เอ็มเคและร้านอาหารญี่ปุ่นยาโยอิ เป็นอันดับมหาเศรษฐีไทยที่ได้รับการจัดอันดับว่าร่ำรวยอยู่ใน 50 อันดับแรกของประเทศไทย 

จากการจัดอันดับของฟอร์ป ประเทศไทย พบว่าฤทธิ์ติดอันดับบุคคลที่ร่ำรวยที่สุดในประเทศไทย 50 คนแรก (Thailand's 50 Richest) โดยอยู่ในอันดับที่ 13 คาดว่ามีสินทรัพย์สุทธิอยู่ที่ 1.6 พันล้านดอลลาร์สหรัฐThailand's 50 Richest (http://www.forbes.com/profile/rit-thirakomen/)

 ประวัติ 

ฤทธิ์สำเร็จการศึกษาระดับมัธยมศึกษาจากโรงเรียนเตรียมอุดมศึกษา เมื่อปี พ.ศ. 2512 และระดับปริญญาตรีวิศวกรรมศาสตรบัณฑิต เกียรตินิยมอันดับ 2 สาขาวิชาไฟฟ้าสื่อสารจากจุฬาลงกรณ์มหาวิทยาลัย ได้รับปริญญาบริหารธุรกิจดุษฎีบัณฑิตกิตติมศักดิ์ สาขาการจัดการจากมหาวิทยาลัยเทคโนโลยีราชมงคลกรุงเทพ  

แต่เดิม ฤทธิ์ทำงานเป็นวิศวกรไฟฟ้า ต่อมาได้มาบริหารงานให้กับซีเอ็ดยูเคชั่น บริษัทที่ทำธุรกิจเกี่ยวกับหนังสือที่มีชื่อเสียงของไทยก่อนที่บริษัทดังกล่าวจะกลายเป็นบริษัทมหาชนในเวลาต่อมา หลังจากนั้น ได้ถอนตัวดูแลร้านอาหารของครอบครัวอย่างจริงจังในปี 2529 แต่เดิมร้านอาหารของครอบครัวตั้งอยู่ที่สยามสแควร์ ชื่อร้าน เอ็มเค คาเฟ่ ต่อมาจึงได้เปิดร้านในเซ็นทรัลพลาซา ลาดพร้าวและเปลี่ยนรูปแบบของร้านอาหารให้เป็นร้านสุกี้เต็มตัว ในการพัฒนาธุรกิจร้านอาหารนั้น ฤทธิ์ได้ใช้ความรู้ทางวิศวกรรมศาสตร์พัฒนาหม้อสุกี้ไฟฟ้าโดยใช้การเหนี่ยวนำไฟฟ้า ตู้เย็น และถาดเสิร์ฟอาหารแบบใหม่ที่เหมาะสำหรับการใช้ในร้านอาหารซึ่งได้รับความสนใจเป็นอย่างมากเปิดตำนาน เอ็มเค สุกี้ ของ ฤทธิ์ ธีระโกเมน (money.sanook.com) ฤทธิ์ยังได้นำระบบการบริหารองค์กรแบบตะวันตกมาใช้โดยเพิ่มมาตรฐานการจัดการจนเป็นระบบและพัฒนาการรับออร์เดอร์ด้วยพีดีเอ (คอมพิวเตอร์ผู้ช่วยส่วนบุคคล) ทั้งนี้ ได้ขยายสาขาไปยังเวียดนามและญี่ปุ่นโดยนำระบบแฟรนไชส์เข้ามาช่วยตำนาน เอ็มเค สุกี้ ของ ฤทธิ์ ธีระโกเมน (http://www.gracezone.org/index.php/motivate/584-mk-suki)

 ด้านกิจกรรมเพื่อสังคม 
ในด้านสังคม ฤทธิ์ดำรงตำแหน่งประธานฝ่ายกิจกรรมเพื่อประชาชนมูลนิธิโรคตับ กรรมการกองทุนพัฒนาระบบงานหัวใจและหลอดเลือด โรงพยาบาลศิริราช กรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนกและตำแหน่งอื่นๆในองค์กรทางสังคมมากมาย ฤทธิ์ยังมีนโยบายสนับสนุนบุคลากรของบริษัทของตนโดยจัดตั้ง MK Service Training Institute เพื่อพัฒนาศักยภาพของบุคลากร
# เผ่าเต่าร้าง
<br\>

เผ่าเต่าร้าง หรือ Caryoteae เป็นเผ่าหนึ่งของปาล์มในวงศ์ย่อยหมาก ส่วนใหญ่ออกดอกติดผลแล้วจะตาย

<br\>
# เผ่าหมาก
เผ่าหมาก หรือAreceae เป็นเผ่าของปาล์มที่เป็นไม้ยืนต้นในวงศ์ย่อยหมาก ออกดอกได้หลายครั้ง ดอกแยกเพศไม่แยกต้น
# ท่อไต
ในกายวิภาคศาสตร์มนุษย์ ท่อไต  เป็นท่อเกิดจากใยกล้ามเนื้อเรียบซึ่งลำเลียงปัสสาวะจากไตสู่กระเพาะปัสสาวะ ในผู้ใหญ่ ท่อไตปกติยาว 25–30 เซนติเมตร และมีเส้นผ่านศูนย์กลางประมาณ 3–4 มิลลิเมตร ในทางมิญชวิทยา ท่อไตมีเนื้อเยื่อบุผิวชนิดแปรเปลี่ยนและชั้นกล้ามเนื้อเรียบเพิ่มในส่วนปลายหนึ่งในสามเพื่อช่วยบีบรูด
# วีรศักดิ์ เกียรติสูงเนิน
วีรศักดิ์ เกียรติสูงเนิน เป็นนักฟุตบอล สัญชาติไทย อดีตนักเตะสโมสรนครราชสีมา เอฟซี สวาทแคท ปัจจุบันได้ลงเล่นให้กับ สโมสรฟุตบอลสมุทรปราการ คัสตอม ศุลกากร เอฟซี ในตำแหน่งกองกลางตัวรุกและกองหน้าตัวต่ำ
# เทพสิงห์
เทพสิงห์  เป็นเจ้าเมืองเชียงใหม่ ผู้นำชาวเชียงใหม่ขับไล่พม่า และเป็นเจ้าเมืองเชียงใหม่พระองค์แรกที่ปกครองเชียงใหม่ในช่วงที่เป็นอิสระจากพม่า

เทพสิงห์ เป็นชาวเมืองยวมใต้ มีใจเจ็บแค้นที่ถูกข้าศึกชาวพม่าย่ำยีบีฑามาช้านาน จึงได้รวบรวมสมัครพรรคพวก ยกเข้าไปปล้นเมืองเชียงใหม่ในเวลากลางคืน  และจับมังแรนร่าผู้ครองเมืองเชียงใหม่ชาวพม่าได้และเทพสิงห์ก็ได้จัดการฆ่ามังแรนราและต่อมาก็ได้ขึ้นปกครองเมืองเชียงใหม่เมื่อ พ.ศ. 2270 เมื่อปกครองเมืองเชียงใหม่ได้เเล้วเทพสิงห์ประกาศจะฆ่าล้างพวกมอญพม่าให้หมดเชียงใหม่
หลังจากเทพสิงห์ปกครองเชียงใหม่ได้ประมาณ 1 เดือน พวกพม่าได้ร่วมกับเจ้าองค์คำ (หรือ เจ้าองค์นก) ขับไล่เทพสิงห์ เทพสิงห์จึงได้ไปขอความช่วยเหลือจากเจ้าธรรมปัญโญ เจ้าผู้ครองนครน่าน เจ้าเมืองน่านยกกำลังมาตีเมืองเชียงใหม่  แต่ชะตาตกการศึกครั้งนี้จึงแพ้อย่างราบคาบ เจ้าเมืองน่านเจ้าธรรมปัญโญเสียชีวิตในสนามรบ เทพสิงห์ก็ได้หายสาบสูญไป

เทพสิงห์ครองเมืองเชียงใหม่ในปี พ.ศ. 2270Thailand's World Thai :อาณาจักรล้านนา อาณาจักรล้านนาในภาคเหนือของประเทศไทย  สืบค้นเมื่อ 06-06-57. รวมระยะเวลาได้ 1 เดือน องค์คำร่วมกับพม่า ขับไล่เทพสิงห์ออกไปได้ แล้วขึ้นครองเมืองเชียงใหม่
# อิมแร นอจ
อิมแร นอจ  เป็นนักการเมืองคอมมิวนิสต์ชาวฮังการี ซึ่งได้รับการแต่งตั้งให้ดำรงตำแหน่งประธานสภารัฐมนตรีแห่งสาธารณรัฐประชาชนฮังการี (เทียบเท่ากับนายกรัฐมนตรี) 2 สมัย เขาเกิดในวันที่ 7 มิถุนายน ค.ศ. 1896  ที่เมืองกอโปชวาร์ (Kaposvár) ในครอบครัวชาวนา การดำรงตำแหน่งสมัยที่สองของนอจสิ้นสุดลงโดยคณะรัฐบาลของเขาหมดอำนาจลงจากการรุกรานของสหภาพโซเวียตในเหตุการณ์การปฏิวัติฮังการี ค.ศ. 1956 ส่งผลให้เขาถูกตัดสินลงโทษด้วยการประหารชีวิตด้วยการแขวนคอ ในข้อหากบฏในอีก 2 ปีต่อมา เมื่อวันที่ 16 มิถุนายน ค.ศ. 1958Richard Solash, "Hungary: U.S. President To Honour 1956 Uprising", Radio Free Europe, 20 June 2006
อ้างอิง
# องค์จันทร์
องค์จันทร์  เป็นเจ้าเมืองเชียงใหม่ พระองค์ที่ 3 ตั้งแต่เมืองเชียงใหม่เป็นอิสระจากพม่า

องค์จันทร์ เป็นพระโอรสในองค์คำ ได้ครองเชียงใหม่หลังจากที่พระบิดาสิ้นพระชนม์และทรงประกาศไม่ขึ้นกับหลวงพระบาง แต่ครองล้านนาได้เพียง 2 ปี เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า เจ้าขี้หุด ในปี พ.ศ. 2304

องค์จันทร์ครองเมืองเชียงใหม่ตั้งแต่ พ.ศ. 2302 - พ.ศ. 2304Thailand's World Thai :อาณาจักรล้านนา อาณาจักรล้านนาในภาคเหนือของประเทศไทย  สืบค้นเมื่อ 06-06-57. รวมระยะเวลาได้ 2 ปี เจ้าปัดได้ยึดเมือง และให้เจ้าขี้หุด อดีตเจ้าอธิการวัดดวงดีครองเมืองเชียงใหม่ต่อมา
# กาชีรอลา
กาชีรอลา  เป็นเครื่องดนตรีประเภทเพอร์คัชชันที่คิดค้นขึ้นโดยการ์ลิญญุส บราวน์ (Carlinhos Brown) นักดนตรีชาวบราซิล ประกอบด้วยตะกร้าพลาสติกปิดทุกด้าน ก้นราบ ใส่วัสดุสังเคราะห์ชิ้นเล็ก ๆ ไว้ข้างใน ซึ่งมาจากความต้องการของบราวน์ที่จะให้เป็นผลิตภัณฑ์ที่ยั่งยืน (sustainable product)colunistas.ig.com.br/  Carlinhos Brown diz que caxirola é mais sustentável que caxixi กาชีรอลามีพื้นฐานมาจากกาชีชี  เครื่องดนตรีพื้นเมืองชนิดหนึ่งของแอฟริกาและอเมริกาใต้ ดังนั้นจึงเป็นเครื่องดนตรีกระทบโดยอ้อม (indirectly struck idiophone) ซึ่งจะเกิดเสียงจากการเขย่าเช่นเดียวกัน นักวิจัยจากมหาวิทยาลัยสหพันธ์ซังตามารีอาในบราซิลระบุว่า เสียงที่เกิดจากกาชีรอลา 1 อันไม่ได้ดังไปกว่าเสียงพูดคุยเบา ๆ ของมนุษย์ และจะต้องใช้กาชีรอลาประมาณ 2,000 อันถึงจะมีระดับความดันเสียงเท่ากับวูวูเซลา 1 อัน

กระทรวงการกีฬาของบราซิลได้ให้การรับรองกาชีรอลาเมื่อวันที่ 27 กันยายน ค.ศ. 2012 โดยมีจุดประสงค์เพื่อใช้เป็นเครื่องดนตรีประจำการแข่งขันฟุตบอลโลก 2014 อย่างเป็นทางการ อย่างไรก็ตาม กาชีรอลาถูกห้ามไม่ให้นำเข้าไปในสนามทั้งในการแข่งขันฟีฟ่าคอนเฟเดอเรชันส์คัพ 2013 และฟุตบอลโลก 2014 เนื่องจากรัฐบาลบราซิลเห็นว่ามีความเสี่ยงด้านความปลอดภัย หลังเกิดเหตุแฟนบอลของสโมสรบาเยียขว้างกาชีรอลาหลายร้อยอันลงไปในสนามฟงชีนอวา เมืองซัลวาดอร์ ด้วยความไม่พอใจที่ทีมของตนแพ้ให้กับวีตอเรีย (สโมสรคู่แข่งจากเมืองเดียวกัน) ไป 5-1 เมื่อวันที่ 28 เมษายน ค.ศ. 2013Revolta da Caxirola: indignação e falta de educação causam vexame
# ไชน่า รีซอร์สเซส ทาวเวอร์
ไชน่า รีซอร์สเซส ทาวเวอร์  หรือซีอาร์ซีทาวเวอร์ คือตึกระฟ้าที่ตั้งอยู่ในเขตปทุมวัน กรุงเทพมหานคร ตึกแห่งนี้คือส่วนหนึ่งของโครงการออล ซีซั่นส์ เพลส คอมเพล็กซ์ (All Seasons Place Complex) ในกรุงเทพมหานคร ซึ่งสร้างเสร็จสมบูรณ์ใน พ.ศ. 2545 ปัจจุบันเป็นตึกที่สูงที่สุดในประเทศไทยเป็นอันดับ 12 และเคยเป็นอาคารสำนักงานที่สูงที่สุดในไทย ก่อนถูกทำลายสถิติด้วยอาคารวันซิตี้เซ็นเตอร์ ในปี พ.ศ. 2566

ดูเพิ่ม
 ตึกระฟ้า
 รายชื่ออาคารที่สูงที่สุดในประเทศไทย
 Resources Tower Bangkok
# ปลาตะลุมพุก (สกุล)
ปลาตะลุมพุก (; แต้จิ๋ว: ชิกคั่กฮื้อ) เป็นสกุลของปลาทะเลและปลาน้ำจืดสกุลหนึ่ง ใช้ชื่อสกุลว่า Tenualosa (/เท-นู-อะ-โล-ซา/) ในวงศ์ปลาหลังเขียว (Clupeidae)

แบ่งออกได้เป็น 5 ชนิด ได้แก่

Tenualosa ilisha (Hamilton, 1822) – ปลาตะลุมพุกฮิลซา	 
Tenualosa macrura (Bleeker, 1852) – ปลาตะลุมพุกหางยาว	, ปลามงโกรย
Tenualosa reevesii (Richardson, 1846) – ปลาตะลุมพุกรีพ	 
Tenualosa thibaudeaui (Durand, 1940) – ปลาหมากผาง, ปลามงโกรยน้ำจืด	 
Tenualosa toli (Valenciennes, 1847) – ปลาตะลุมพุก, ปลาหลุมพุก, ปลากระลุมพุก

เป็นปลาที่มีรูปร่างคล้ายปลาตะเพียน วงจรชีวิตเป็นปลาทะเลที่สามารถเข้าวางไข่และตัวอ่อนเลี้ยงดูตัวเองในแหล่งน้ำจืดหรือน้ำกร่อยได้ ในบางชนิดเป็นปลาน้ำจืดแท้ ๆ ที่มีการอพยพในแม่น้ำสายใหญ่ หลายชนิดเป็นปลาใกล้สูญพันธุ์ กินเฉพาะแพลงก์ตอนเท่านั้นเป็นอาหาร เนื้อมีรสชาติดี จึงนิยมปรุงรับประทานเป็นอาหารที่มีราคาซื้อขายสูงมากกิตติพงษ์ จารุธาณินทร์, ชวลิต วิทยานนท์ ดร., ปลาน้ำจืดหายากที่สุด ๑๐ ชนิดของไทย นิตยสาร Aquarium Biz หน้า 66 ฉบับที่ 16 ปีที่ 2: ตุลาคม 2011
# การกวดวิชา
ในแวดวงศึกษาศาสตร์ การกวดวิชา (หรือการติว/การท่องสอบ) เป็นการพยายามจดจำข้อมูลปริมาณมากในเวลาน้อยอย่างอุกอาจ นักเรียนมักใช้วิธีกวดวิชาเพื่อเตรียมสอบเพื่อให้ได้ผลสอบที่ดีขึ้นในเวลาสั้นๆ ในระยะยาวแล้ว นักศึกษาศาสตร์ไม่แนะนำวิธีดังกล่าวเพราะว่าพยายามจำจดเนื้อหาในเวลาสั้นๆจะทำให้ลืมเนื้อหาเร็วขึ้นและไม่ก่อให้เกิดความเข้าใจในระยะยาว ในกวดวิชาได้ถือว่าเป็นส่วนสำคัญของสังคมไทยไปแล้วโดยมีโรงเรียนกวดวิชาเป็นจำนวนมาก ไม่เฉพาะแต่นักเรียนที่กำลังจะสอบเข้ามหาวิทยาลัย การกวดวิชาเพื่อสอบเข้ารับราชการหรือรับตำแหน่งอื่นๆก็มี

 สถานการณ์ที่พบการกวดวิชา 
การกวดวิชาพบมากก่อนการสอบในระยะเวลาสั้นๆ บางครั้ง นักเรียนอาจเลือกที่จะอ่านหนังสือท่องสอบเพียงแค่คืนเดียวก่อนการสอบ ในต่างประเทศ โดยเฉพาะในเครือจักรภพ มีการกวดวิชาหรือท่องหนังสืออย่างหนักในช่วงหนึ่งสัปดาห์ก่อนการสอบ (revision week) ในประเทศไทย มีการกวดวิชาตามโรงเรียนกวดวิชาทั่วไปตลอดทั้งปี นอกจากนี้ยังมีการจ้างครูสอนพิเศษมากวดวิธีตามบ้านหรือสถานที่ต่างๆทั่วไป ผู้ปกครองอาจกวดวิชาให้บุตรหลานตนเอง นักเรียนก็อาจจะ "ติวสอบ" ตัวเองในช่วงก่อนการสอบสำคัญ เช่นการสอบเพื่อคัดเลือกบุคคลเข้าศึกษาในระดับอุดมศึกษา

 การกวดวิชาในรูปแบบของวิธีการเรียน 
ในหนังสือ 'คำสาบของการศึกษา (The Curse of Education)' โดย H.E. Gorst การมีการกล่าวว่าการกวดวิชาหากทำไปพร้อมกับการเรียนอย่างสม่ำเสมอจะส่งผลที่ไม่ดีไม่แย่

ถึงแม้ว่าการกวดวิชาจะไม่ใช่วิธีเรียนที่ได้รับคำแนะนำแต่การกวดวิชาก็พบเห็นได้มากขึ้นเรื่อยๆเมื่อนักเรียนหรือนักศึกษาได้รับแรงกดดันให้เรียนดีในระดับมัธยมศึกษาและอุดมศึกษา แรงกดดันด้านต่างๆ เช่นการที่นักเรียนต้องร่วมกิจกรรมมากมายนอกหลักสูตรหรือการที่ผู้เรียนมีภาระหน้าที่อื่นๆด้วยนั้น ส่งผลให้การกวดวิชาเป็นที่แพร่หลายมากขึ้น การกวดวิชาหรือการท่องหนังสือสอบจึงเป็นวิธีที่ใช้บ่อยในการเตรียมสอบหรือการวัดผลอื่นๆ

ในการเรียนของนักเรียนมัธยม การกวดวิชาคือการท่องจำหรือหาสูตรลัดในการทำข้อสอบในเวลาสั้นๆ เหตุที่ต้องกวดวิชาเป็นเพราะว่าบริหารจัดการเวลาไม่ดี ทั้งนี้ อาจมีสูตรลัดหรือวิธีจำที่สถาบันกวดวิชาพัฒนาใช้ได้ผลกับนักเรียนบางรายอีกด้วย
# ปลาซาร์ดีนยุโรป
ปลาซาร์ดีนยุโรป หรือ ปลาซาร์ดีนแท้  เป็นปลาทะเลชนิดหนึ่ง มีชื่อวิทยาศาสตร์ว่า Sardina pilchardus อยู่ในวงศ์ปลาหลังเขียว (Clupeidae) จัดเป็นเพียงชนิดเดียวเท่านั้นที่อยู่ในสกุล Sardina

มีรูปร่างเพรียวยาวทรงกระบอก ลำตัวกลม แต่ในขณะที่เป็นปลาวัยอ่อน ลำตัวจะแบนเป็นสันบริเวณส่วนท้องมากกว่านี้ ตาโต ครีบหลังมีเพียงตอนเดียว ไม่มีก้านครีบแข็ง มีก้านครีบอ่อนประมาณ 13–21 ก้าน ครีบก้นมี 2 ครีบขนาดเล็ก  ลำตัวมีสีเงิน ลำตัวด้านข้างช่วงบนมีแต้มวงกลมสีน้ำเงินอมม่วง

มีขนาดโตเต็มที่ประมาณ 27 เซนติเมตร มีพฤติกรรมรวมตัวกันเป็นฝูงใหญ่ กินแพลงก์ตอนสัตว์และครัสเตเชียนชนิดต่าง ๆ เป็นอาหาร  อาศัยและหากินใกล้ชายฝั่งในมหาสมุทรแอตแลนติก เฉพาะในทวีปยุโรป ตั้งแต่ทะเลเมดิเตอร์เรเนียนจนถึงทะเลดำ และแอฟริกาเหนือ โดยหากินในเวลากลางคืน ในระดับความลึกตั้งแต่ 55–100 เมตร และอาจเพิ่มขึ้นในระดับ 10–35 เมตรได้ในแต่ละวัน เป็นปลาที่วางไข่และตัวอ่อนพัฒนาในแหล่งน้ำจืดหรือใกล้ชายฝั่ง โดยไข่มีเส้นผ่าศูนย์กลางเฉลี่ย 1.5 มิลลิเมตร วางไข่ได้มากถึงครั้งละ 50,000–60,000 ฟอง ผลการทดลองในที่เลี้ยง พบว่าจะวางไข่ในเวลากลางคืนในช่วงเวลา 19.00–21.00 น. (ตามเวลามาตรฐานกรีนิช) โดยอุณหภูมิของน้ำสัมพันธ์กับการฟักเป็นตัว และความแข็งแรงของลูกปลาที่เกิดมาด้วย

ปลาซาร์ดีนยุโรป ถือเป็นปลาเศรษฐกิจที่มีความสำคัญอย่างมากของยุโรปและทั่วโลก นับเป็นปลาซาร์ดีนชนิดที่รู้จักกันเป็นอย่างดี  เป็นที่นิยมในการแปรรูปทำเป็นปลากระป๋อง หรือการปรุงสด เช่น การย่างหรือรมควัน ซึ่งเนื้อปลาซาร์ดีนให้คุณค่าทางอาหารมากกว่านมถึง 3 เท่า โดยเนื้อปลาจำนวน 100 กรัม ให้สารอาหารต่าง ๆ เช่น  โอเมกา 3 ถึง 200 มิลลิกรัม ซึ่งเพียงพอต่อความต้องการของร่างกายมนุษย์ในแต่ละสัปดาห์ นอกจากนี้แล้วยังมี ฟอสฟอรัส, ทองแดง, แม็กนีเซียม, เหล็ก, แมงกานีส, ไลโคปีน และวิตามินบี ด้วย
# ปลามงโกรย
สำหรับปลามงโกรยที่เป็นปลาน้ำจืดดูที่: ปลาหมากผาง

ปลามงโกรย หรือ ปลาลินโกรย หรือ ปลาขมงโกรย  ปลาทะเลหรือปลาน้ำกร่อยชนิดหนึ่ง จัดอยู่ในวงศ์ปลาหลังเขียว (Clupeidae) จัดเป็นปลาเพียงชนิดเดียวเท่านั้นที่อยู่ในสกุล Hilsa

เป็นปลาที่มีลำตัวป้อม แบนข้าง ปากเชิดขึ้น ในปากไม่มีฟัน ท้องเป็นสันแหลม เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ซี่เหงือกมีจำนวนมากเรียงชิดกันและงอโค้งออกเสมอกันโดยตลอด ลำตัวสีเงิน ด้านหลังสีนํ้าเงินคลํ้า แนวกลางและข้างตัวมีจุดสีดำ 3–8 จุดเรียงกันเป็นแถว จุดแรกที่ใกล้มุมแผ่นปิดเหงือกเด่นชัดที่สุด 

มีขนาดยาวได้ถึง 25 เซนติเมตร พบกระจายพันธุ์ใกล้ชายฝั่งของมหาสมุทรอินเดียและมหาสมุทรแปซิฟิกฝั่งตะวันตก เป็นปลาที่กินแพลงก์ตอนเป็นอาหาร จัดเป็นปลาเศรษฐกิจชนิดหนึ่งที่มีความสำคัญ โดยมีปริมาณที่ทำการประมงได้ถึง 221,899 ตัน ในปี ค.ศ. 2000 และ 35,483 ตัน ในปี ค.ศ. 2008
# Muller glia
Muller glia หรือ Muller cells เป็นเซลล์เกลียที่พบในเรตินาของสัตว์มีกระดูกสันหลัง
เป็นเซลล์ที่ช่วยสนับสนุนเซลล์อื่น ๆ ซึ่งคล้ายกับเซลล์เกลียในที่อื่น ๆ
แต่ว่า มีการพบในปลาม้าลายว่า ถ้าเกิดความเสียหายที่เรตินา จะมีการเปลี่ยนสภาพแบบถดถอย"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑" (dedifferentiation) ไปเป็นเซลล์ต้นกำเนิด (progenitor cell)
ซึ่งก็จะสามารถแบ่งตัวและเจริญพัฒนาไปเป็นเซลล์เรตินาแบบเฉพาะอย่างอื่น ๆ ได้ รวมกระทั่งแม้แต่เซลล์รับแสง (photoreceptor cell) ซึ่งอาจมีความเสียหาย
นอกจากนั้นแล้ว งานวิจัยอื่น ๆ ยังพบอีกด้วยว่า ในสัตว์เลี้ยงลูกด้วยนม Muller glia ทำหน้าที่เป็นตัวนำแสงส่งต่อไปให้กับเซลล์รับแสงคือเซลล์รูปแท่งและเซลล์รูปกรวยMuller cells acting as light conductor at The Register, based on Franze et al., Muller cells are living optical fibers in the vertebrate retina, PNAS 104 (20) :8287-8292, 15 May 2007| 10.1073/pnas.0611180104

 เชิงอรรถและอ้างอิง
# ค้างคาวกินกล้วย
เพลงค้างคาวกินกล้วยเป็นเพลงไทยเดิมที่ได้รับความนิยมเป็นอย่างมากมาจนถึงปัจจุบันเพลงไทย (พื้นบ้าน / เพลงไทยเดิม / เพลงไทยเดิม) 
http://www.silpathai.com/song/7.html  เป็นเพลงสั้น ๆ ซึ่งนิยมใช้บรรเลงในการแสดงละครประกอบฉากป่าเขาลำเนาไพรหรือการเดินทางของตัวตลก เพลงค้างคาวกินกล้วยเป็นเพลงเร็วอัตราชั้นเดียว ไม่ทราบนามผู้แต่ง เป็นทำนองเก่าที่ใช้ประกอบการแสดงละคร ทำนองจังหวะกระชับ รุกเร้า ชวนให้เกิดอารมณ์คึกคักสนุกสนาน มี 3 ท่อน ไม่ปรากฏหลักฐานว่าเริ่มนำมาแสดงกันในสมัยใด ปัจจุบันวงดนตรีสากลนิยมนำไปเล่นแต่ก็ยังเป็นทำนองเดิมคอลัมน์ รู้ไปโม้ด หนังสือพิมพ์ข่าวสด (http://www.khaosod.co.th/view_news.php?newsid=TURONWIzVXdOVEExTURRMU1BPT0=&sectionid=Y25Wd1lXbHRiMlJs&day=TWpBd055MHdOQzB3TlE9PQ==) ทั้งนี้ มีหลายคนที่ตั้งข้อสังเกตว่าทำนองของเพลงนี้น่าจะกำเนิดในสมัยกรุงศรีอยุธยาเว็บไซต์อาจารย์ธนิสร์ ศรีกลิ่นดี (http://www.thanis.net/music4.htm)

 โน้ตเพลง 
ท่อน 1

     | - ล - ซ | ซ ซ - มํ | - - ซํ มํ | - - รํ มํ | - - ซํ มํ | - - รํ มํ | ซํ มํ รํ ดํ | - รํ - มํ |

     | - ล - ซ | ซ ซ - มํ | - - ซํ มํ | - - รํ มํ | - - ซํ มํ | - - รํ มํ | ซํ มํ รํ ดํ | - รํ - ดํ |

ท่อน 2

     | - - - - | - รํ - รํ | - - มํ รํ | ดํ รํ - - | - มํ - รํ | - ดํ - ท | ล ซ ล ท | - ดํ - รํ |

     | - - - - | - รํ - รํ | - - มํ รํ | ดํ รํ - - | - ดํ รํ มํ | ซํ มํ รํ ดํ | รํ มํ รํ ดํ | - ท - ล |

ท่อน 3

     | - - - - | - ล - ล | ซ ล ดํ ล | ซ ม - ซ| - ม - ล | ซ ม - ซ | ล ซ ม ซ | ล ดํ - ล |

     | - - - - | - ล - ล | ซ ล ดํ ล | ซ ม - ซ | - ม - ล | ซ ม - ซ | - มํ - รํ | ซํ มํ มํ มํ |ค้างคาวกินกล้วย

http://thailandmusicnote.blogspot.com/2010/01/blog-post_31.html